Badachosas
Badachosas (isp. Badajoz) – miestas Estremadūroje (Ispanija), prie Gvadianos upės, netoli Portugalijos sienos; provincijos centras. Ekonomikos pagrindas – paslaugos. Tranzitinis pasienio taškas su Portugalija, eina geležinkelis Madridas–Lisabona. Išvystyta odos pramonė. Oro uostas. Yra gotikinė katedra (XIII a., su tvirtovės ypatumais), per Gvadianos upę pastatytas Palmas tiltas su 32 arkomis (XVI a.), maurų tvirtovės liekanos.